3. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ  Αριθ. Γ1/2243 της 25 Φεβρ./10 Μαρτ.  1972 (ΦΕΚ Β΄ 217) (Διορθ. Ηαρτ. εν ΦΕΚ Β΄ 351 της 18 Μαΐου  1972) Περί χρησιμοποιήσεως δακτυλοβρεκτήρος κατά την περιτύλιξιν τροφίμων. Έχοντες υπ’ όψει: α)Τον Α.Ν. 2520/1940 (ΦΕΚ 273/4.9.40) «περί Υγειονομικών Διατάξεων». β)Τας υγειονομικάς διατάξεις (ΦΕΚ 187/9.9.37 και 193/37 τεύχ. Β) «περί περιτυλίξεως τροφίμων». γ)Την υπ’ αριθ. Γ1γ/6001/19.5.67 υγειονομικήν διάταξιν: περί τροποποιήσεως και συμπληρώσεως του Υγειονομικού Κανονισμού άρθρ. 1 του εδαφ. 1 παρ. 23». δ)Το υπό τον τίτλον «Το πτύειν» δημοσίευσμα της εφημερίδος «Απογευματινή» της 29.12.1971. ε)Την εισήγησιν της παρ. ημίν Διευθύνσεως Δημοσίας Υγιεινής, αποφασίζομεν: Εκδίδομεν την κάτωθι Υγειονομικήν Διάταξιν ής την εκτέλεσιν ανατίθεμεν εις τα κρατικά υγειονομικά και αστυνομικά όργανα. Άρθρ.1.-1.Άπαντες οι διατηρούντες καταστήματα ή επιχειρήσεις πωλήσεως εις το Κοινόν τροφίμων εν γένει καταναλισκομένων ως νωπών είτε μετά προηγουμένην έψησιν ή βρασμόν, καθώς επίσης και οι διαθέτοντες τοιαύτα προϊόντα εις κινητά καταστήματα (καντίνας), οι περιπτεριούχοι, ως και οι μικροπωληταί σακχαρωδών, αρτοσκευασμάτων, αποφλοιωμένων ξηρών καρπών κλπ., υποχρεούνται όπως κατά την περιτύλιξιν αυτών και προς διαχωρισμόν του απαιτουμένου φύλλου χάρτου εκ της οικείας δέσμης ,χρησιμοποιούν δακτυλοβρεκτήρα, ήτοι σπόγγον εμπεποτισμένον δια καθαρού ύδατος, απαγορευομένης απολύτως της δια σιέλου διαβροχής του δακτύλου. 2.Ο χρησιμοποιούμενος σπόγγος, φυσικός ή συνθετικός (αφρολέξ) δέον να διατηρήται καθαρός και συνεχώς διαπεποτισμένος, χρησιμοποιουμένης προς τούτο της καταλλήλου θήκης αυτού ήτις θα πληρούται δι’ αναλόγου ποσότητος ύδατος. Άρθρ.2.-Οι παραβάται της εν τω προηγουμένω άρθρω διατάξεως διώκονται και τιμωρούνται συμφώνς τω από 18.9.1928 Ν. Δ/τι κυρωθέντι δια του Ν. 4060/1929, ως αντικατεστάθη δια του Α. Ν. 2520/1940. Άρθρ.3.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 34.Δ.γ.2 Υγειονομικός Έλεγχος Τροφίμων-Ποτών-Νερών Υγειονομικός Έλεγχος Τροφίμων-Ποτών-Νερών 34.Δ.γ.3-4 